Cincinnati Kid
<s>Cincinnati Kid (eng. The Cincinnati Kid) je film snimljen 1965. godine koji opisuje pokerašku karijeru Erica "Kida" Stonera, mladog igrača iz New Orleansa iz doba Velike depresije koji se etablira u društvu poker profesionalaca i nastoji postići ugled najboljeg igrača 5 Card Stud pokera u regiji.</s><s>Na tim sastojanjima susreće i izaziva Lanceya "Mana" Howarda, vremešnog igrača kojega mnogi smatraju najboljim.</s><s>Film kulminira u završnom dijeljenju njihovog poker dvoboja.</s>

<s>Scenarij je adaptiran od istoimenog romana Richarda Jessupa, koji je bio inspiriran Hazarderom, a napisali su ga Ring Lardner Jr. i Terry Southern.</s><s>Bio je to prvi važniji Lardnerov film od njegovog dolaska na Hollywoodsku crnu listu 1947. godine.</s><s>Glavne likove glume Steve McQueen (u ulozi Kida) i Edward G. Robinson (u ulozi Mana).</s><s>Film je trebao režirati Sam Peckinpah, no producent Martin Ransohoff ga je ubrzo nakon početka snimanja zamijenio Normanom Jewisonom.</s><s>Jewison je Cincinnati Kid kasnije okarakterizirao kao "svoje ružno pače", te je smatrao da mu je omogućio prijelaz s komedija na ozbiljnije teme.</s>

<s>Radnja</s>

<s>Eric Stoner, poznat pod nadimkom "Kid", novi je igrač pokera u usponu.</s><s>Kid čuje glasine da je Lancey Howard, dugogodišnji poker profesionalac poznat pod nadimkom "Man", u gradu, i odlučuje izazvati ga.</s><s>Kidov prijatelj Shooter upozorava ga podsjećajući ga kako je i on mislio da je najbolji igrač 5 Card Studa na svijetu dok ga Howard nije "uništio" na kartama.</s>

<s>Howard dolazi u grad i dogovara partiju s Williamom Jeffersonom Sladeom i unajmljuje Shootera kao djelitelja karata.</s><s>Tijekom tridesetosatne partije, Slade gubi 6.000 američkih dolara protiv Howarda, te se razljuti zbog ozlijeđenog ponosa.</s><s>Dogovorena je velika partija između Howarda i izazivača Kida, te navečer istog dana u svojoj kući Slade pokušava podmititi Shootera da u toj partiji vara u Kidovu korist.</s><s>Kad Shooter odbije, Slade ga poziva da mu vrati dug od 12.000 dolara i ucjenjuje prijeteći da će objelodaniti neugodne informacije o njegovoj ženi, Melbi.</s><s>Kad ga Shooter pita zašto želi da on vara, Slade mu odgovori da želi vidjeti da Howard bude uništen na isti način kako je on uništio njega.</s><s>Za Shootera je ovo teška odluka, jer je zadnjih 25 godina proveo gradeći reputaciju za svoje poštenje.</s>

<s>Kako je Kidova djevojka Christian otišla u posjet roditeljima, Melba pokušava zavesti Kida.</s><s>Iz poštovanja prema Shooteru on ju odbije, te provodi dan prije velike partije s Christian.</s>

<s>Velika partija počinje sa šest igrača.</s><s>Između ostalih igraju Howard, Kid i Shooter, koji dijeli karte.</s><s>U prvom velikom sukobu između Kida i Howarda, Kidu nedostaje 2.000 dolara, no Slade uskače i taj dug isplaćuje svojim novcem.</s><s>Nekoliko sati kasnije, Howard izbacuje jednog od igrača i ne pokazuje svoju ruku, pa preostali igrači nakratko prekidaju igru.</s><s>Nakon pauze Gospođa Fingers, koja je s uživanjem zadirkivala Howarda cijelu večer, preuzima Shooterovu ulogu djelitelja i nastavlja zadirkivati Howarda.</s>

<s>U nastavku igre, Shooter ostaje kao jedini djelitelj u igri.</s><s>U jednom dijeljenju Howard pobjedom izbacuje još dva igrača, te u igri ostaju još samo on i Kid, koji primjećuje Shooterovo varanje nakon nekoliko malo vjerojatnih dobitaka.</s><s>Kid zatraži prekid igri i suočava se sa Shooterovom, koji se hvali o svojim prevarantskim vještinama, no priznaje da ga je Slade prisilio.</s><s>Kid inzistira da može i sam pobijediti, te naređuje Shooteru da pošteno dijeli ili će ga odati, čime će Shooterova reputacija biti uništena.</s><s>Prije nastavka igre, Melba ponovo pokušava zavesti Kida i uspijeva, no Christian neočekivano dolazi u sobu, uhvaća ih in flagrante i prekida vezu s Kidom.</s>

<s>Nakon još jedne pauze, Slade kaže Kidu da će Shooter nastaviti varati u njegovu korist.</s><s>Unatoč Sladeovim prijetnjama, Kid mu kaže da neće dozvoliti Shooteru da vara, tvrdeći da će pobijediti Howarda bez ičije pomoći.</s><s>Natrag u igri, Kid uspijeva Shootera zamijeniti Gospođom Fingers i dobiva nekoliko velikih potova protiv Howarda, koji vidljivo gubi pouzdanje u svoju igru.</s>

<s>Partija završava dijeljenjem gdje je Kid na mjestu djelitelja.</s><s>Lady Fingers dijeli svakom igraču jednu kartu licem dolje, a licem gore dijeli Howardu osmicu karo, a Kidu desetku tref.</s><s>Kid ulaže 500 dolara, a Howard prati.</s><s>U slijedećoj podjeli Howard dobiva damu karo, a kid desetku pik.</s><s>Kid ulaže 1.000 dolara, a Howard podiže ulog za još 1.000.</s><s>Kid prati.</s><s>Lady Fingers Howardu kao četvrtu kartu dijeli desetku karo, a Kidu as tref.</s><s>Kid ulaže 3.000 dolara i Howard prati.</s><s>Howardova posljednja karta je devetka karo; Kid dobiva asa karo.</s><s>Kid propušta svoj red za ulaganje (check), te Howard ulaže 1.000 dolara.</s><s>Kid povisuje na 3.500 dolara, ulažući sav svoj novac na stolu.</s><s>Howard poseže rukom u svoj novčanik i podiže ulog za još 5.000 dolara.</s><s>Kid nema dovoljno novaca da prati ovaj ulog, pa Howardu nudi marker kao priznanje duga, na što on pristaje.</s><s>Na kraju dijeljenja Howard licem gore okreće dečka karo, pokazujući skalu uboji.</s><s>Kid okreće asa herc, pokazujući gubitni full house, aseve i desetke.</s>

<s>Poslije partije, uništeni Kid izlazi iz hotela i gubi bacanje novčića s čistačem cipela kojeg je pobijedio u istoj okladi na početku filma.</s><s>Zaobišavši ulični ugao, susreće Christian i oni se zagrle.</s>

<s>Uloge 
 Steve McQueen - Eric "Kid" Stoner
 Edward G. Robinson - Lancey "Man" Howard
 Ann-Margret - Melba
 Karl Malden - Shooter
 Tuesday Weld - Christian
 Joan Blondell - Gospođa Fingers
 Rip Torn - Slade
 Jack Weston - Pig
 Cab Calloway - Yeller
 Theodore Marcuse - Felix (kao Theo Marcuse)
 Milton Selzer - Sokal
 Karl Swenson - gospodin Rudd
 Émile Genest - Cajun (kao Emile Genest)
 Ron Soble - Danny</s>

<s>Snimanje 
Cincinnati Kid sniman je u New Orleansu u Louisiani, iako su se događaji u Jessupovom romanu zbili u St.</s><s>Louisu u Missouriju.</s><s>Spencer Tracy je bio prvotno izabran za ulogu Lanceya Howarda, no zbog zdravstvenih problema morao ju je odbiti.</s><s>Prvotni redatelj bio je Sam Peckinpah, no ubrzo nakon početka snimanja producent Martin Ransohoff dao mu je otkaz zbog "vulgariziranja filma".</s><s>Peckinpah je film zamislio u crno-bijelom izdanju koje bi mu dalo osjećaj 1930-ih godina, no Jewison je odbacio crno-bijele snimke, smatrajući da bi bilo pogrešno snimati film s crvenim i crnim igraćim kartama u sivim bojama.</s><s>Unatoč tome, ublažio je boje u filmu s namjerom da ga približi vremenskom periodu zbivanja, ali i da pojača efekt boja igraćih karata na filmskom platnu.</s><s>Glavnu pjesmu filma izvodi Ray Charles.</s>

<s>Kritike 
Nakon dolaska u kino 1965., Variety je pozitivno ocijenio Cincinnati Kid, napisavši kako je "Martin Ransohoff napravio napetu, dobro izvedenu produkciju.</s><s>U Steveu McQueenu našao je gotovo savršeni prikaz glavne uloge.</s><s>Edward G. Robinson glumi svoju najbolju ulogu u posljednjih nekoliko godina kao ostarjeo i nemilosrdan Lancey Howard..." Howard Thompson iz New York Timesa nazvao je film "respektabilno zapakiranom dramom" koja je "isključivo za one koji cijene—ili barem igraju—stud poker" i smatra da "film blijedi u usporedbi s Hazarderom, kojemu je jako sličan po temi i likovima." Časopis Time također je zamijetio sličnosti s Hazarderom, primijetivši kako "gotovo sve o Cincinnati Kidu poziva na sličnost" s Hazarderom, no ne uspijeva ga nadmašiti, dijelom zbog same teme filma:</s>

<s>Kritika u retrospektivi izdana od strane Instituta pisaca države New York u sklopu Sveučilišta u Albanyju također primjećuje sličnosti filma s Hazarderom, no u kontrastu s New York Timesom tvrdi da "stiliziran realizam, boje kao iz snova, i detaljne pozadinske radnje daju [filmu] dramatičnu složenost i samosvjesnost koja nedostaje Hazarderu."</s>

<s>Vanjske poveznice</s>

<s>Američki filmovi
Dramski filmovi</s>

